b"\n_START_ARTICLE_\nDanny's Song\n_START_PARAGRAPH_\n\xc2\xabDanny's Song\xc2\xbb er en amerikansk sang, skrevet av sanger/l\xc3\xa5tskriver Kenny Loggins. Den ble skrevet som en gave til broren Danny, da hans s\xc3\xb8nn Colin ble f\xc3\xb8dt. Sangen fantes f\xc3\xb8rst p\xc3\xa5 albumet Sittin' In, debutalbumet til Loggins and Messina. Sangen blir godt husket b\xc3\xa5de for Loggins and Messinas orignalversjon og for Anne Murrays coverversjon fra 1972.\n_START_SECTION_\nLoggins og Messinas versjon\n_START_PARAGRAPH_\nAlbumet Sittin' In med Loggins and Messina ble utgitt i 1971, og selv om albumet ikke produserte noen Top 40-radiohits, var det \xc3\xa9n sang som fikk et betydelig antall spillinger p\xc3\xa5 radio: \xc2\xabDanny's Song\xc2\xbb. Loggins skrev sangen til sin bror, Danny Loggins, i 1970, da Danny ble far til en gutt med navn Colin - hans f\xc3\xb8rste s\xc3\xb8nn. Loggins and Messina kom til \xc3\xa5 f\xc3\xa5 suksess p\xc3\xa5 listen i 1973 med deres sang, \xc2\xabYour Mama Don't Dance\xc2\xbb, but deres versjon av \xc2\xabDanny's Song\xc2\xbb fortsetter \xc3\xa5 v\xc3\xa6re \xc3\xa9n av deres best kjente sanger gjennom hyppig spilling p\xc3\xa5 rock- og adult contemporary-radiostasjoner.\n_START_SECTION_\nAnne Murrays versjon\n_START_PARAGRAPH_\nDen canadiske countrypopsangeren Anne Murray var en fan av originalversjonen og spilte inn en coverversjon i 1972. Den ble utgitt p\xc3\xa5 singlen Capitol 3481. Strykerne ble arrangert av Rick wilkins. Sangen ble arrangert og produsert av Brian Ahern. B-siden var \xc2\xabDrown Me\xc2\xbb._NEWLINE_Murrays versjon ga henne ogs\xc3\xa5 en Grammy Award-nominasjon i kategorien Best Female Pop Vocal Performance i the Grammy Awards of 1974, men tapte for \xc2\xabKilling Me Softly with His Song\xc2\xbb med Roberta Flack._NEWLINE_Sangen var ogs\xc3\xa5 med p\xc3\xa5 hennes album med samme tittel (Capitol ST-11172)._NEWLINE_Murray hevdet at hun elsket originalverjsonen, men at sangen fikk en dypere betydning for henne etter at hennes f\xc3\xb8rste barn ble f\xc3\xb8dt noen  \xc3\xa5r senere. I et intervju sa hun at \xc2\xabHver gang da jeg sang den sangen var det meget meningsfullt\xc2\xbb.\n_START_SECTION_\nNorsk versjon\n_START_PARAGRAPH_\nGunnar J\xc3\xb8rstad har skrevet en norsk tekst. Den norske tittelen er \xc2\xabDanny\xc2\xbb."